open-index/open-wikipedia-markdown huggingface dataset:
Abd al-Mumin

**Abd al-Mumin** (Nedroma, 1094–Sale, ) (; ) almohadeen buruzagia izan zen, 1147an Inperioko lehenengo kalifa bilakatu zena.

Tilimsendik gertu jaioa, Goumia izeneko zenata-bereber tribuaren kidea izan zen. 1117 inguruan Ibn Tumart almohadeen sortzailearen jarraitzaile bilakatu zen. Almorabideak borrokatu zituen eta 1128an Ibn Tumart ordezkatu zuen. Matxinada 1147an amaitu zen, almohadeek Marrakex hartu zutenean. Handik inperioa zabaldu zuen, 1151n Konstantina, 1158/59an Tunisia eta Tripolitania eta bere bizitzaren azken urteetan Al-Andalus inbaditu zituen.

## Bisirrak 
* Abu Jafar ibn Atia (1146-1157)
* Abu as-Salam al-Kumi (1157-1158)
* Abu Hafs ibn Abd al-Mumin (1158-1160)
* Abu al-Ala ibn Jami (1160-1163)

## Erreferentziak
Asturias de Oviedo

**Asturias de Oviedo** Erdi Aroko Asturiasen zegoen eskualde historikoa da, Eo eta Deva ibaien artean zegoena. Hiriburua Oviedo zuen. Ekialdean Asturias de Santillana eskualdea zuen.

Fernando III.a Gaztelakoak 1230ean bere erresuma berrantolatu zuenean, merindadea sortu zen. 1833ko Espainiaren banaketa administratiboarekin batera desagertu zen.

## Kanpo estekak
1974eko Munduko Alpetar Eski Txapelketa

**XXIII. Munduko Alpetar Eski Txapelketa** Alpeetako Saint-Moritz (Suitza) herrian ospatu zen, 1974ko otsailaren 3a eta 10a bitartean, Nazioarteko Eski Federazioak (NEF) eta Suitzako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
KF Laci

**KF Laci** (izen osoa *Klubi Futbollit Laçi*) Albaniako futbol taldea da, Laç hirikoa. Albaniako 2 Kopa irabazi ditu.

## Historia 
Taldea 1960an sortu zen *Industriali Laç* eta 1991ean lehen mailara igo zenean *Klubi Sportiv Laçi* izena hartu zuen. Azkenik 1997an bihurtu zen *Klubi Futbollit Laçi*, 1996an maila galdu ostean.

2009an itzuli zen lehen mailara eta ordutik aurrera ezagutu ditu garai onenak, Albaniako bi kopa irabazi dituelarik. 2016an finalista izan da hirugarrenez jarraian eta penalti jaurtukeetetan galdu du titulua. Ligan 2014ko hirugarren postua izan du onena.

2010-11, 2013-14 eta 2014-15 denboraldietan UEFA Europa League txapelketan aritu da, emaitza aipagarririk gabe.

## Palmaresa 
### Albanian: 3 
* Albaniako Liga (0): bigarrena 2022an.
* Albaniako Kopa (2): 2013, 2015.
* Albaniako Superkopa (1): 2015.

## Kanpo estekak 
*  Webgune ez-ofiziala
Peña Sport Futbol Kluba 2013-2014

* 15px|Kapitain = Kapitainak.
* 15px|Lesio = Epe luzeko lesioa.

### Neguko merkatua 2014 
### Fitxaketa merkatua 2013/14 
## Kanpo estekak
Crema (Italia)

**Crema** (italieraz  ahoskatua) 32.913 biztanleko udalerri bat da, Italiako Cremonako probintziakoa.

Tradizioak dioenez, 570. urtean sortu zuen Cremonatik, Loditik, Piacenzatik eta hurbileko beste hiri batzuetatik etorritako familia talde batek, Italiako iparraldean Alboinen inbasioarekin lombardiarrek egindako basakerietatik ihesi.

Eraikin nabarmenenak dira katedrala (XIII. mendea), Udalaren jauregia (1525-1533) eta Santa Maria della Croce santutegia (1490-1500).

## Mugakideak 
Cremak honako udalerri hauekin egiten du muga:

## Sukalde gela 
* Tortelli cremaschi
* Mustasì
* Spongarda
* Pipeto
* Tarta bertolina

## Argazki galeria 

Image:CremaDuomo.JPG|Katedrala
Image:CremaTorrazzo.JPG|Torrazzo

## Cremako herritar ospetsuak 
* Giovanni Giacomo Barbelli (1604-1656), margolaria
* Giovanni Bottesini (1821-1889), musikagilea
* Carlo Martini (1908-1958), margolaria
* Beppe Severgnini (1956-), idazlea

## Herri eta hiri senidetuak 
*  Melun, France, 2001

## Erreferentziak 
## Kanpo estekak 
*  Crema hiriko webgune ofiziala
Tuterako harresiak

**Tuterako harresiak** Nafarroako Tutera udalerrian dauden harresi baten hondakin edo aztarnak dira. Musulmandar jatorriko gotorlekua inguratzen zuten, gaur egungo Tuterako Alde Zaharra dena.

Lehenbiziko harresia IX. mendean Amrus ibn Yusufen aginduz eraiki zen. Lehenbiziko harresia defentsa luebaki natural gisa erabilia izan zen Mediavilla amildegiraino iristen zen. Tuteraren hazkuntza demografikoarekin batera, eta batez ere Banu Qasitarren garaian, harresia handitua izan zen, Queiles ibairaino ailegatu arte.

## Kanpo estekak
Lamashtu

[thumb|Lamashtu izena [idazkera kuneiformean.]]
[thumb|Lamashtu [brontzezko plaka batean, neoasirio garaikoa(K.a. 934-609). Goi parteko burua Pazuzu deabrua da, haren senarra eta etsaia. (Louvreko Museoa).]]

**Lamashtu** (**Lamaštu**) edo **Labartu** (izen akadiatarrak), sumeriar mitologian **Dimme**. Oso deabru gaiztoa zen eta, ondorioz, beldurgarria. An jainkoaren alaba zen.

## Irudia 
Haren errepresentazioetan gorputz iletsu eta lehoiaren burua, batzutan txoriarena, erakusten zuen , asto belarriak eta hortzak, behatz luze-luzeak eta azazkalak ere luzeak, hegaztien hankak erpea zorrotzez. Sarritan, asto baten gainean azaltzen zitzaion, zakur bati eskuineko titiaz eta zerri bati ezkerreko titiaz bularra emanez; halaber, eskuetan sugeak eusten zituen.

## Ezaugarriak 
Titietako haurrak jaten zituen. Amak lotan zeuden bitartean haurrak bahitzen zituen haien haragia jateko eta odola edateko. Abortuak eragiteko boterea zuen, halaber: horretarako amaren sabela zazpi aldiz ukitu behar zuen. Haurrak ezezik, amak eta aitak ere haren biktimak izaten ziren. Haren erasoetatik umeak babesteko Pazuzuren irudia zuten zinginarriak edo kutunak erabiltzen ziren, Pazuzu, bere senarra, Lamashturi aurre egiteko izaki bakarra baitzen.

## Erreferentziak 
## Ikus, baita ere 
* Lilith
* Lamia

## Kanpo estekak
Baranda (argipena)

**Baranda** hitzak adiera zenbait ditu:
* **Baranda**; balkoi batekoa adibidez.
* **Baranda**, korridorea edo galeria;
* Baranda, Serbiako herria.
Antso Jakitunaren hiribidea

**Antso Jakituna**ren hiribidea Donostiako (Gipuzkoa) kalea da. Mendeurrenaren plazan, Araba parkearekin elkartzen den lekuan hasi eta Pio XII.aren plazan amaitzen da. Kalearen posta kodea 20010 da. Zenbaki bakoitien atariak 1-35B bitartekoak dira eta bikotiak berriz 2-28 tartekoak.

1950eko martxoaren 20an erabaki zuen Donostiako Udalak Antso Jakitunaren Hiribidea izena ematea kale honi.

Nafarroako Antso Jakituna erregearen oroimenez eman zitzaion izen hau hiribideari. XII. mendean, errege honek populatze-forua eman zion Donostiari eta dokumentu honek adierazten du hiribilduaren benetako sorrera-data. Izan ere, aurretik bazegoen populazogune bat baina ez zuen biztanle-multzo bat izateak ematen duen izaera juridiko eta politikorik eta, hain zuzen ere, horrek ematen zuen hiribildu eta hiri kategoria. Antso Jakituna erregeak itsasertzeko lur honetan bildutako biztanleen guneari emandako populatze-foruak legezko izaera eta sorrera eman zion Donostiako hiribilduari.
{{Ohar metatxantiloia
| mota = lanean
| testua = **Artikulu hau hobetzeko lanean ari da {{#if: {}|{} lankidea|wikilari bat}}.**  Hori dela eta, beharbada hutsuneren batzuk izango dira edukian edo formatuan. Mesedez, aldaketa handi bat egin baino lehen, eztabaida ezazu haren {{#if: {}|lankide orrian|lankide orrian}} edo artikuluaren eztabaida orrian, erredakzioa koordinatzeko. Mila esker.
}}

## Kanpo estekak
Abegi (argipena)

**Abegi** hitzak adiera zenbait ditu:
* **abegi** edo aurpegia;
* **abegi** edo harrera;
* **abegia**, abegi ona edo hospitalitatea.
Begitarte (argipena)

**Begitarte** hitzak adiera zenbait ditu:
* **begitarte** edo aurpegia;
* **begitarte**, harrera edo hospitalitatea;
* **begitarte** edo begirunea.
Hospitalitate

**Hospitalitatea** edo **abegi ona** pertsona batek, anfitrioi delakoak, gonbidatu eta kanpotarrei abegi edo harrera ona ematea da, haiei laguntza eskainiz. Erlijio batzuetan fededunek jarraitu beharrekoa agindua da.

## Kanpo estekak
Garbiketa (argipena)

**Garbiketa** eta **ikuzketa** hitzek adiera zenbait dituzte:
* **garbiketa** eta **ikuzketa**, zerbaiti zikina kentzeko ekintza (ikus, gainera, higienea);
* **garun garbiketa**, kontrol mental erabatekoa eskuratzeko tekniken multzoa;
* erlijioan, ikuzketa, garbitzeko ekintza errituala;
* **garbiketa**, arpilatzea, sarraskia edo hilketa.
1978ko Munduko Alpetar Eski Txapelketa

**XXV. Munduko Alpetar Eski Txapelketa** Alpeetako Garmisch-Partenkirchen (Alemania) herrian ospatu zen, 1978ko urtarrilaren 29a eta otsailaren 5a bitartean, Nazioarteko Eski Federazioak (NEF) eta Alemaniako Eski Federazioak antolatuta.

## Emaitzak 
### Gizonezkoak 
### Emakumezkoak 
## Domina zerrenda 
## Kanpo estekak
FK Olimpic Sarajevo

**FK Olimpic Sarajevo** (izen osoa *Fudbalski Klub Olimpic Sarajevo*) Bosnia-Herzegovinako futbol talde bat da, Sarajevo hiriburukoa. Momentuz titulu bakarra eskuratu du, 2015eko Kopa.

## Historia 
Bosniako gerra abian zela sortu zen taldea, 1993an. 1994an Sarajevoko txapelketa irabazi zuen. Hasierako urteetan lehen eta bigarren mailen artean ibili zen baina 2010tik aurrera lehen mailan ari da, erdialdeko postuetan. 2015ean Bosnia-Herzegovinako kopa irabazi du NK Široki Brijeg taldearekin bi partudetan 1-1 egin ondorengo penalti jaurtikeketan abilago ibili baitzen, 5-4. 2016-17 denboraldian ordea maila galdu du.

## Palmaresa 
### Bosnia-Herzegovinan: 1 
* Bosnia-Herzegovinako futbol liga (0): bosgarren 2011, 2012 eta 2013an.
* Bosnia-Herzegovinako futbol kopa (1): 2015

## Kanpo estekak 
*  Webgune ofiziala
FK Borac Banja Luka

**FK Borac Banja Luka** (izen osoa *Fudbalski Klub Borac Banja Luka*) Bosnia-Herzegovinako futbol talde bat da, Banja Luka hirikoa. Jokaturiko azken Mitropa Kopa irabazi zuen, 1992koa, eta Bosnia-Herzegovina askatu zenetik Liga eta Kopa bana irabazi ditu.

## Historia 
Taldea 1926an sortu zen *Radnički sportski klub Borac* izenaz, Jugoslavia ohiko zaharrenetakoa zen beraz. "Borac" izenak "borrokalaria" esan nahi du.

1961 urtean Jugoslaviako lehen mailara igo zen baina urtebete egin zuen bertan. 1971ean berriz igo zen eta 1974an Jugoslaviako Kopako finala jokatu zuen baina Hajduk Split-ek 1-0 garaitu zuen. Lau urte egin zituen maila gorenean.

1988an berriz ere Jugoslaviako Kopako finala jokatu zuen, oraingoan Belgradeko Izar Gorriaren aurka eta 1-0 emaitzaz nagusitu zen, bere lehenengo titulua eskuratuz. 1992an denboraldi bikaina egin zuen, liga laugarren eginez eta Mitropa Kopa eskuratuz (Erdialdeko Europako taldeen arteko txapelketa historikoa). Jugoslaviako azken liga eta azken Mitropa Kopa izan ziren, hurrengo urtean gerra hasi baitzen.

Bosnia-Herzegovina independente bihurtu zenean taldearen indarra jeitsi egin zen, dena dela Bosniako Serbiar Errepublikako talde indartsua izaten jarraitu zuen eta bertako bost kopa eta hiru liga irabazi ditu dagoeneko. Bosnia-Herzegovina osoari dagokionez Liga bat eta Kopa bat eskuratu ditu. 2016an maila galdu zuen baina hurrengo denboraldian berriz igo zen.

2021. urtea bikaina izan zuen Liga irabazi eta Kopako finala jokatu baitzuen. Kopan ordea 0-0 egin ondoren penalti jaurtiketetan galdu zuen titulua. 2024an Liga berri bat irabazi zuen.

## Palmaresa 
### Jugoslavian: 1 
* Jugoslaviako Kopa (1): 1988.

### Bosnia-Herzegovinan: 10 
* Bosnia-Herzegovinako futbol liga (3): 2011, 2021, 2024
* Bosnia-Herzegovinako futbol kopa (2): 2010, 2024
* Bosniako Serbiar Errepublikako Kopa (5): 1995, 1996, 2009, 2011, 2012

### Nazioartean: 1 
* Mitropa Kopa (1): 1992.

## Kanpo estekak 
*  Webgune ofiziala
Zaz

**Isabelle Geffroy**, artistikoki **Zaz** deitua (Chambray-lès-Tours, 1980ko maiatzaren 1a) frantziar kantautore eta abeslaria da, pop, jazz, rock,  eta  bezalako generoak elkartzen dituena. Ekintzailea da eta GKEkin lankidetzan aritzen da. 

## Biografia 
Geffroyren ama gaztelaniazko irakaslea zen eta aita enpresa elektriko bateko langilea. 5 urte zituela Tourseko Kontserbatorioan hasi zen solfeo ikasten baita bibolina, pianoa eta kitarra jotzen eta abesbatzan abesten. 2000an, 20 urte zituela, beka bat lortu zuen Bordelen musika modernoa ikasteko. Orduan hasi zen musika-estilo desberdinekin saikerak egiten: afrokubatarra, jazz, *funky*, gospel, eta abar.

Hainbat musika proiektutan aritu ondoren, Parisera abiatu zen eta han 1. diskoa grabatzea lortu zuen. 2010eko udaberrian egin zuen ospera jauzia bere *Je veux* abestiari esker, bere lehen albumeko bigarren abestia. Geroztik munduan zehar ari da bere kantuekin.

*Chanson* berriaren adierazle gorenetakotzat jotzen da eta, egungo abeslarien artean, Frantzian oihartzun mediatikorik handienetarikoa dauka berak. Geffroyk berak zein taldekideek sortutako kantuek ez ezik, frantziar musikako hainbat kantu klasikoez egin dituen interpretazioek egin dute Zaz ezagun (*La Parisienne*, *La vie en rose*, etab.). Gainera, tributoetan ere parte hartu izan du.

Konpromiso sozial biziko pertsona da eta Zazimut Fundazioa sortu du lurra eta bizidunaren errespetua sustatzen duten GKE txikien proiektuei laguntza emateko.

## Zaz Euskal Herrian 
Tarnose inguruko *Izar Adats* musika-taldean bi urtez aritu zelarik kantuan, Pirinio erdialdeko eskualdeetan eta Ipar Euskal Herrian itzuliak egin zituen; ondorioz, badu euskal kultura eta hizkuntzaren berri. 2018an Iruñean egon zen. 2019an Zaz-ek Baionan bi kontzertu eman zituen Kanboko Xan Mixel Garikoitz kolegioko 200 ikasleren koroak lagundurik.
* 2011n Abestirik originalenari *Les Victoires de la musique* saria "Je veux" abestiarekin.
* 2010ean *European Border Breaker Awards* Saria.

## Erreferentziak 
## Kanpo estekak 
* Zaz abeslariaren webgune ofiziala
Eskudel

**Eskudel** edo **eskubanda** da baranda, zubi, zurubi, balkoi eta eskailerak mugatzen duen hesi modukoa da, pertsonen segurtasuna ziurtatzearren ibiltariari eskua bertan bermatuz laguntzen diona.

## Iruditegia 

Fitxategi:Bailarina esperando (26208643090).jpg|Dantzari bat Kontxako barandako eskudelari eutsita, Donostian.
Fitxategi:Bradbury Building, Los Angeles.jpg|Bradbury eraikina, Los Angeles: zurezko eskudelak zurubietan eta solairuartekoetako barandetan.
Fitxategi:Stairs_at_Montmartre.jpg|Montmartreko zurubi bateko eskudela, Parisen.
Fitxategi:Palazzo Vecchio, Florence (26070112144).jpg|Palazzo Vecchio, Florentzia: eskudelak hormetan sartuak doaz eskilaretan.

## Erreferentziak 
## Kanpo estekak
Santa Maria della Croce santutegia

**Santa Maria della Croce santutegia** () Italiako iparraldeko Lombardia eskualdean dagoen santutegi bat da, Crema udalerritik 2 kilometro iparraldera. Basilika txikia ese bada.

## Kokalekua 
Santutegia udalerritik 2 kilometro iparraldera dago, Novelletto auzo zaharrean.

## Elezaharra 
1489ko otsailaren 13an, Caterina degli Uberti, Cremako familia aberats bateko kidea, Contaglio abizeneko Bartolomeo Pederbelli gizonarekin ezkondu zen. Contaglio bere jaioterri Bergamotik deserriratua zegoen.

1490eko apirilaren 2an, Contaglio bere emaztearekin Bergamorantz abiatu zen. Crematik irtetean, ordea, Novelletto basoan, ezpataz jo zuen eta eskuin eskua moztu zion. Urrezko se txanpon lapurtu zizkion eta alde egin zuen.

[ezkerrera|thumb|280px|[Kripta: *Caterinak laguntza eskatu du eta Andre Maria agertu zaio*.]]

Caterinak laguntza eskatu zion Andre Mariari. Neska pobre bat agertu zitzaion, eta honela esan zion: *«Ni nauzu deitu duzun hura...»*. Nekazari baten etxera eraman zuen. Goizean hil zen, sakramentuak jasota.

Novelletton gurutze bat jarri zuten. Maiatzaren 3an izan omen zen estreinako miraria: harrapari batek jaiotzetiko arazoa zuen zango batean, eta ezin zuen oinez ibili. Novellettoko gurutzera eraman zuten, eta bakarrik oinez ibiltzen hasi zen. Kronikek diotenez, egun hartan bertan 80 bat mirari izan ziren.

## Egungo basilika 
Lodiko Giovanni Battagio arkitektoak garai hartan egitura moderno eta berritzailea zuen eraikin bat diseinatu zuen, greziar gurutzeko oinplanoarekin: erdiguneko gorputz bat, 35 bat metro garai, kanpoaldetik zirkularra eta barrualdetik oktogonala; hari beste lau gorputz txiki lotu zaizkio, 15 bat metro garai. Eraikinaren kanpoaldea adreilu apaingabeez osatuta dago.

## Bibliografia 
*  Silvio della Noce, *Sul prodigioso movimento degli occhi dell’Immagine Ave Regina Cœlorum posta nel Santuario di S. Maria della Croce presso Crema*, Milan, Tip. Osservatore Cattolico, 1870, ISBN non disponible
*  Angelo Zavaglio, *Terre Nostre*, Arti Grafiche di Crema, Crema, 1980, ISBN non disponible
*  Tommaso Ronna, *Storia della Chiesa di Santa Maria della Croce eretta fuori della R. Città di Crema*, Milan, 1825, Reimprimé par l'Editrice Turris de Cremona, 1987, ISBN non disponible
*  AA.VV., *Itinerari di fede tra Adda, Oglio e Po*, Arti Grafiche Rossi, Soresina, 1994, ISBN non disponibile - Fiche du sanctuaire par Cesare Alpini
*  Fabrizio Loffi, ''S. Maria, il restauro compie cent'anni*, en *La Cronaca*, 26 octobre 2003
*  Giorgio Zucchelli, *S. Maria della Croce*, Ed. Il Nuovo Torrazzo, Crema, 2003, ISBN non disponible
*  Gruppo Antropologico Cremasco, *I campanili della Diocesi di Crema*, Leva Artigrafiche, Crema, 2009, ISBN non disponible

## Argazki galeria 

Image:S maria della croce CREMA 01 interno.jpg|Aldare nagusia, gurtza eukaristiko batean.
Image:S maria della croce CREMA 03 cristo morto.jpg|*Kristo hila'', Bernardino Campi artistarena.
Image:Corpo-ovest-santamariadellacroce.jpg|Santutegiaren mendebaldea.
Image:Santa maria della croce illustrazione.jpg|XIX. mendeko irudia.

## Erreferentziak 
## Kanpo estekak 
*  Santa Maria Santutegiaren gune ofiziala
Guruztoki

thumb|Zabalateko guruztokia, Zanbranan (Araba), gurutze estali bat.
**Guruztokia** herri-sarreretan, bidegurutzeetan eta bide edo galtzada tradizionaletan izan ohi den otoitz-leku kristau irekia da, normalean gurutze edo irudi bat duena. 

Baseliza txiki baten erakoa denean, Euskal Herrian santutxo ere esan ohi zaio. Kantabriakoei *santuco* esaten diete han.

## Motak 
Berezko guruztoki eta santutxo baten desberdintasun semantikoa edo egiturazkoa ez da erraza definitzen

Guruztokiak herrien sarreran, bideen aldamenean eta antzinako galtzaden inguruan kokatuta daude. Baseliza hauek parrokia-elizatik gertu egoten dira, eta antzinako bidearekin edo galtzadarekin lotzen dira aurrekoarekin. Zenbait kasutan, bide honetan kalbarioa egoten da, eta Kalbarioarekin lotutako izenak (Santa Gurutze edo Santu Kristo...) agertzen dira. Antzina guruztokietan, apalkuntza edo amore emateko ospakizuna izaten zen, erromantzezko humilladero horrekin lotua dagoelarik, batzuetan umildegi emana euskaraz. Belaunikatzea edo umiliazioa egiten zuen oinezkoak herriren batera sartu orduko. Bidaiaria bakean zetorrela adierazteko zen erritua, eta kristaua zela eta ez moroa edo judua. Instituzionalki, herri batera sartzera zihoan bidaiaria edo kanpotarra kontrolatzeko erabiltzen zen. Aldiz santutxoak lirateke bide urrunago edo sakabanatuagoetan dauden baseliza txikiagoak, kultu berezkorik gabeak.

Iberiar penintsulan ohikoak dira bideko gurutze erako guruztokiak ere, horietako batzuk estaliak, eta halako adibideak ere badira Euskal Herrian.

Gurutze beregain hauen artean ere badira tipologiak, *peirón* esaten dietenak Aragoi aldean dira ezagunak, bereziki, eta *cruceiro* esaten dietenak Galizian.

## Iruditegia 

Fitxategi:Ermita del Humilladero (Guadalupe) 03.jpg|Extremadurako Guadalupe herriko *Ermita del Humilladero* deritzona.
Fitxategi:Esconjuraderosanvicentedelabuerda.jpg|*Esconjuradero* delakoak, Pirinioetako egitura bat, exortzismo funtzioak zituztenak batzuetan (Nafarroan ere bada adibideren bat).
Fitxategi:Gurutze Santuaren santutxoa1.jpg|Gurutze Santuaren santutxoa, Legorreta.
Fitxategi:Mendiarazko_gurutzea.jpg|Bideko gurutze bat, Mendiarazkoa, Gipuzkoan.
Fitxategi:Aramendiako_guruztokia.jpg|Aramendiako Guruztokia, gurutze estali bat.
Fitxategi:San Ildefonso santutxua.jpg|San Ildefonso santutxoa, Eibarko baso batean.

## Erreferentziak 
## Kanpo estekak
Chanson frantsesa

( ahoskatua, "abesti") edo  frantsesez egindako genero musikala da, batez ere 1945etik aurrera sortua. Frantziar lirismo tradizionalean oinarritua, bere estiloa sortu zuten anglosaxoiar musikaren eragina gutxitzeko.

Jatorrizko soinuei ekiteaz gain, kanpoko erritmoak ere gehitu zizkioten estilo berriari. Artistarik ezagunenak Charles Trenet, Guy Béart, Jacques Brel, Jean Ferrat, Georges Brassens, Édith Piaf, Charles Aznavour, Barbara, Dalida, Serge Reggiani, Léo Ferré, Michel Orion, Mireille Mathieu eta Serge Gainsbourg izan dira. Egun Mano Solo, Dominique A, Matthieu Chedid, Benjamin Biolay, Jean-Louis Murat, Miossec, Mathieu Boogaerts, Daniel Darc, Vincent Delerm, Maurane, Zaz, Bénabar, Christina Goh, Renan Luce edo Olivia Ruiz kantautoreek estiloa jarraitzen dute.

## Erreferentziak 
## Kanpo estekak
Santutxo

thumb|Arrasateko Uribarri auzoko santutxoa, Itxaropenaren Andre Mariarena.
**Santutxoa** Euskal Herriko eraikin erlijioso tipikoa da, baseliza txiki bat, santu baten irudia edo gurutze bat izan dezakeena, Espainian *umiliadero* edo umilategi baten parekoa, eta Kantabrian *santuco* esaten duten egituren berdintsua.

Herri sarreretan ohikoak dira, eta baita bide edo galtzada zaharren aldamenetan, esaterako Eibartik Arraterako bidean dauden hiru santutxoak.

Ohikoa da irekia izatea, edo itxia bada ere, barnealdea ikusi ahal izatea errejatik.

## Iruditegia 

Fitxategi:Aitta Piela (Lekeitio).jpg|Aitta Piela edo Pietatearen Kristo Santuaren baseliza (Lekeitio)
Fitxategi:Labraza - Ermita de Nuestra Señora de la Piedad.JPG|Labrazako santutxoa, Araban.
Fitxategi:Humilladero, Orbiso.jpg|Orbisoko santutxoa, Araban.
Fitxategi:San Ildefonso santutxua.jpg|San Ildefonso santutxoa, Eibarko basoetan.
Fitxategi:Gurutze Santuko ermita - Idiazabal.jpg|Gurutze Santua, Idiazabalen.
Fitxategi:778ko Guduaren omenaldia Pasai Donibanen.jpg|Pasai Donibaneko Santutxoan ospakizun herrikoia

## Erreferentziak 
## Ikus halaber 
* **Guruztoki**
* **Santuco**
Non, je ne regrette rien

***Non, je ne regrette rien*** ( ahoskatua, "ez, ez naiz ezertaz damutzen") frantziar abestia da. 1956an Michel Vaucaire idatzi eta Charles Dumontek moldatua, 1960ko azaroaren 10ean Édith Piafek single moduan argitaratu zuten. Orduan Atzerritar Legioari eskaini zion

Édith Piafen abesti intsignia, hainbat bertsio izan ditu:

* Tina Arena
* Isabelle Boulay
* Dalida
* Vicky Leandros
* Cássia Eller
* Les Garçons Bouchers
* Garou
* Johnny Hallyday
* Sylvie Vartan
* Bad Boys Blue
* Patricia Kaas
* Marc Lavoine
* Nicole Martin
* Mireille Mathieu
* Panik Ltdc
* Julie Pietri
* Amy Diamond
* Danakil
* Rammstein
* Marie-Chantal Toupin
* In-Grid
* Natasha St-Pier
* Dihya
* Édith Lefel
* Mélanie Bavard
* Dina Garipova
* Bernadette Soubirou et ses Apparitions
* Anne Chapelle

## Erreferentziak 
## Kanpo estekak
Kronstadteko Itsas Katedrala

**Kronstadteko San Nikolasen Itsas Katedrala** (, ''Morskoj Nikol'skij sobor''), Errusiako katedral ortodoxo bat da eta 1903-1913 bitarte eraiki zen eroritako Errusiar Armadako itsasgizonen omenez. 1929an katedrala itxi eta zinema bihurtu zuten lehenik,  Ofizialen etxea ondoren (1939) eta Armadaren museo azkenik (1980). Errusiako Eliza Ortodoxoak ganga nagusian gurutzea berrezarri zuen 2002an eta lehen liturgia santua eman zuen 2005ean. 2014an,  Errusia osoko Patriarkak, Dmitry Medvedev Lehen Ministroa bertan zela, birkontsagrazio elizkizun handia egin zuen katedralaren bere izaera erlijiosoa berriro emanez.

## Iruditegia 

Fitxategi:Naval Cathedral of St Nicholas in Kronstadt 01.jpg|Katedrala.
Fitxategi:Dmitry_Medvedev_in_Leningrad_Oblast,_April_2012-1.jpeg|Dmitry Medvedev eta bere emaztea Itsas Katedraleko elizkizunetan.

## Kanpo estekak
La Parisienne (1976ko abestia)

**La Parisienne** Marie-Paule Bellek kantatutako abesti frantses bat da, 1976an sortutakoa. Abesti hau izan zen haren arrakasta handienetako bat.

Hitzak Françoise Mallet-Joris eta Michel Grisoliarenak dira eta musika, aldiz, Marie-Paule Bellerena. Marie-Paule Belleren bigarren albumean agertzen da, eta 1982an 45 birako diskoan atera zen. Herbehereetako Philips konpainiaren produktuen publizitate-kanpaina ezagun batean erabili zuten. 2014an, Zaz abeslariak interpretatuta berritu zen kantuari buruzko zaletasuna Frantzian (*Paris* albumean argitaratua).

## Kanpo estekak 
"La Parisienne" Marie Paule Bellek interpretatua
Gorka Kijera

**Gorka Kijera Salaberria** (Hernani, Gipuzkoa, 1986ko maiatzaren 26a) futbolari ohia da. Ezker atzelari moduan aritzen zen.

## Estatistikak 
*2022ko Maiatzak 31n eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
Alain Barrón

**Alain Barrón Anguiano** (Gasteiz, 1985eko azaroaren 10a - ) euskal herritar futbolaria da. Ezker hegalean jokatzen du.

## Estatistikak 
*2015eko maiatzak 31n eguneratua. Datu ofizialak.*

## Kanpo estekak
Arantzazuko Ama ikastola

**Arantzazuko Ama ikastola** Donostiako Martutene auzoko ikastola publikoa da. 1968. urtean sortua.

## Kanpo estekak
Sexu-langileen Nazioarteko Eguna

[thumb|275px| [Amsterdamgo Auzo gorrian 2007tik dagoen brontzezko "Belle" eskultura.]]
**Sexu-langileen Nazioarteko Eguna** urtero ekainaren 2 ospatzen da. Egun horretan langile hauek pairatzen dituzten bizi-baldintzak eta bazterketa kaleratu nahi da. Egun horretan, Frantziako Lyonen, 1975ko ekainaren 2an, prostituta talde handi batek Saint-Nizier elizaren okupazioa gogorarazten da; okupazio horren helburua bizi ziren egoera salatzea zen. Oroitzapen ospakizuna 1976tik egiten da.

## Historia 
Frantzian XX. mendeko 70. hamarkada sexu-langileentzat bereziki gogorra izan zen. Poliziaren jazarpena haien aurka handia zen eta iritzi publikoan haien aurkako mezuak eta kanpainak ohikoak ziren. Ondorioz, prostitutak klandestinitate handian mugitu behar ziren. Hau guztia gutxi balitz, bi prostituta erailak izan ziren. Egoera ikusita, sexu-langileak Lyongo Saint-Nizier elizan bildu ziren eta bertan entzerratu ziren ekainaren 10 arte; azken egun horretan polizia elizan sartu ziren eta bertaratutako guztiak kanporatu zituzten. 

## Erlazionatutako efemerideak 
* Martxoaren 3 - Sexu-langileen Eskubideen Eguna
* Abenduaren 17 - Sexu-langileen aurkako Biolentzia-ezaren Eguna

## Erreferentziak 
## Kanpo estekak 
*  [Hetaira Kolektiboaren(https://eu.wikipedia.org/wiki/Colectivo_Hetaira) webgunea.]
*  [*[International Union of Sex Workers(https://eu.wikipedia.org/wiki/International_Union_of_Sex_Workers) (Nazioarteko Sexu-langileen Batasuna.]
La Vie en rose

thumb|250px|Édith Piaf.

***La Vie en rose*** ( ahoskatua) Édith Piafek idatzitako abestia da. 1945ean idatzia, 1946an ezagutarazi eta, azkenean, 1947an single moduan argitaratu zuten.

Édith Piafen abesti intsignia, hainbat bertsio izan ditu.

## Filmetan 

* *Stage Fright* (1950)
* *Operation: Rabbit* (1952) – instrumentala
* *Duck! Rabbit, Duck!* (1953)
* *By the Light of the Silvery Moon* (1953) – instrumentala
* *Sabrina* (1954)
* *Noches de Casablanca* (1963) – Sara Montielek abestua
* *The Cheap Detective* (1978)
* *Bull Durham* (1988)
* *A Foreign Field* (1993)
* *Natural Born Killers* (1994)
* *Prêt-à-Porter* (1994)
* *French Kiss* (1995)
* *Sabrina* (1995)
* ''A Soldier's Daughter Never Cries* (1998)
* *Summer of Sam* (1999)
* *View from the Top* (2003)
* *Love Me If You Dare* (2003)
* *Something's Gotta Give* (2003)
* *Modigliani* (2004)
* *A World Without Thieves* (2004)
* *Valiant* (2005)
* *Lord of War* (2005)
* *Jeux d'enfants* (2006)
* *The Yacoubian Building* (2006)
* *La Vie en rose* (2007)
* *Mister Lonely* (2007)
* *Jellyfish* (2007)
* *Fred Claus* (2007)
* *The Bucket List* (2007)
* *WALL-E* (2008)
* *The Wackness* (2008)
* *Map of the Sounds of Tokyo* (2009)
* *X-Men: First Class* (2011)
* *Monte Carlo* (2011)
* *The Hundred-Foot Journey* (2014)

## *Cover'' bertsioak 

* Alex Swings Oscar Sings
* Amália Rodrigues
* Amanda Lear
* Anat Cohen
* Andrea Bocelli
* Aretha Franklin
* Audrey Hepburn
* BB King
* Belinda Carlisle
* Bette Midler
* Bing Crosby
* Bob Brozman
* Brenda Lee
* Candan Erçetin
* Celine Dion
* Connie Francis
* Cyndi Lauper
* Cristin Milioti
* Dalida
* Danny Chan
* Danny Vera
* Dean Martin
* Diana Krall
* Evelina Sašenko
* Frank Chacksfield & His Orchestra
* Grace Jones
* Hadiqa Kiyani
* Herb Alpert
* Hildegard Knef
* Iggy Pop
* Jack Nicholson
* Jackie Evancho
* Jeff Buckley
* Jerry Vale
* Jo Stafford
* Joni James
* José Carreras
* Josephine Baker
* Julio Iglesias
* Katherine Jenkins
* KT Tunstall
* La Toya Jackson
* Lesley Garrett
* Liza Minnelli
* Louis Armstrong
* London Symphony Orchestra
* London Philharmonic Orchestra
* Luciano Pavarotti
* Madeleine Peyroux
* Marija Naumova
* Marlene Dietrich
* Melissa Manchester
* Melody Gardot
* Mia Doi Todd
* Michael Bublé
* Milva
* Natacha Atlas
* National Philharmonic Orchestra
* Pablo Alborán
* Pascal of Bollywood
* Paula Cole
* Petula Clark
* Pearl Django
* Plácido Domingo
* Pomplamoose
* Raquel Bitton
* Royal Philharmonic Orchestra
* Richard Clayderman
* Sally Kellerman
* Sara Montiel
* Shirley Bassey
* Sophie Milman
* Susan Werner
* Taco
* Tatsuro Yamashita
* Thalía
* The Three Tenors
* Tony Bennett
* Tony Martin
* Ute Lemper
* Yves Montand
* Yvette Giraud
* Zaz
* Zazie

## Erreferentziak 
## Kanpo estekak
Zaria (mendia)

thumb|Zariaren tontorra, harrespil batetik ikusita
**Zaria** Gipuzkoako ipar-ekialdeko mendi bat da, Aiako Harriaren natura parkean kokatua. Tontorrean bat egiten dute Oiartzungo eta Errenteriako mugek.

## Kanpo estekak
Eroale elektriko

[thumb|eskuinera|[Kobrezko eroale elektrikoa.]]

**Eroale elektriko** bat karga elektrikoaren mugimenduari oztopo txikia jartzen dion material bat da.

Material eroaleek elektrizitatearen igarotzeari jartzen dioten erresistentzia oso txikia da. Eroale onenak metaleak dira, tartean kobrea, urrea, burdina eta aluminioa, eta hauen aleazioak; materiale ez metaliko batzuk ere eroale onak dira, tartean grafitoa edo disoluzio eta elektrolitoak -itsasoko ura adibidez- edo plasma egoeran dagoen edozein material.

Energia elektrikoaren garraiorako, eta etxebizitzetako zein industriako instalazio elektrikoetarako, eroale onena kobrea da —burdin hari bat edo gehiagoz osatutako kobrezko kablea—. Zilarra eroale onena bada ere, ez da hain erabilia bere salneurri haundiagatik. Energia elektrikoa garraiatzeko aireko lineatan aluminioa erabiltzen da, honen eroankortasun elektrikoa kobrearenaren %60koa gutxigorabehera bada ere, aluminioa hiru aldiz arinagoa delako. Batzuetan bestelakorik uste bada ere, urrea kobrea baino apur bat eroale txarragoa da. Hala ere, baterien borneetan eta konektore elektrikoetan erabiltzen da, bere iraunkortasun eta korrosioaren aurkako *erresistentziagatik*.

## Ikus, gainera 
* Eroankortasun elektriko
* Konduktantzia elektriko
* Supereroankortasun
* Argindar
* Energia

## Kanpo estekak 
*  José Luis Giordano: El conductor eléctrico (Ley de Ohm). Profisica webgunea (Txile). 2006-07-15. (2015eko ekainaren 4an ikusia)
Euskal Billera

**Euskal Billera Elkartea** Donostiako elkarte gastronomiko zaharrenetako bat da; 1901eko ekainaren 29an sortua artisau talde baten eskutik, Parte Zaharrean du egoitza, harresiaren ondoko kalean 1940tik gaurdaino.

Elkartearen helburu garrantzitsuena sukaldaritza eta gastronomia sustatzea eta garatzea dela dirudien arren, beste hainbat ere baditu, hala nola kultur edota jolas-jarduerak bultzatzea, ongintzazko ekitaldietan parte hartzea eta tradiziozko ekintzak antolatzea.

Euskal Billera Elkarteak helduen danborradan parte hartu zun 1905etik 1929ra, eta, tarte luze baten ondoren, 1980. urtean danborra jotzeari ekin zion berriro, urtero gaueko hiruretan ateraz.

Elkarte hau da Haur Danborradaren sortzailea: 1927. urtean hasi eta 1960. arte konpainia bakarra izan zen, eta, 1961tik aurrera, beste ikastetxe batzuk gehitzen hasi ziren. Gaur egun 50 konpainiatik gorako desfilea da.
 

## Kanpo estekak 
* Euskal Billera elkartearen webgunea  
## Erreferentziak
FC Midtjylland

**FC Midtjylland** (izen osoa *Football Club Midtjylland*) Danimarkako futbol taldea da, Herning hirikoa. Lau aldiz izan da Kopako finalista eta 2015ean liga irabaztea lortu du.

## Historia 
Taldea 1999an sortu zuten Johnny Rune eta Steen Hessel negoziogizonek 2000 urtean lehen mailara igo zen eta 2003 et 205ean kopako finalera iritsi zen *Herning Fremad* (1918) eta *Ikast FS* (1935) elkartzean. Aurrez Ikast FS ere kopako finalean hiru aldiz izana zen eta hiruretan galtzaile atera zen, 1986, 1989 eta 1997an.

XXI mendean futbol daniarreko talde indartsua izan da, hiru liga irabazi ditu eta bost aldiz Kopa finala jokatu ondoren 2019an penalti jaurtiketetan nagusitu zen.

Europako txapelketetan ere jokatu du baina ez du emaitza onik izan. Aipatzeak merezi du ordea 2008-09ko UEFA Kopako bigarren kanporaketan Manchester City-ri 0-1 irabazi zion Ingalaterran, talde ingelesak Europako txapelketetan etxean izandako lehen porrota izan zen. Ondoren Herningen 0-1 galdu zuen eta penalti jaurtiketatan ingelesak 4-2 nagusitu zitzaizkion.

2004an *FC Midtjylland* taldeak herrialdeko lehenengo futbol akademia sortu zuen.

## Palmaresa 
* Daniar superliga:
** Txapelduna (4): 2015, 2018, 2020, 2024
** Bigarrena (5): 2007, 2008, 2019, 2021, 2022
* Danimarkako Kopa:
** Txapelduna (2): 2019, 2022
** Finalista (7): *1986*¹, *1989*¹, *1997*¹, 2003, 2005, 2010, 2011.
*** ¹ *Ikast FS*

## Euskal taldeen aurkako partidak 
Midtjyllandek kanporaketa bakarra jokatu du euskal taldeen aurka:

## Kanpo estekak 
*  Webgune ofiziala
FC Astra Giurgiu

**FC Astra Giurgiu** (izen osoa *Fotbal Club Astra Giurgiu*) Errumaniako futbol talde bat da Giurgiu hirikoa. Errumaniako Kopa bat irabazi du.

## Historia 
1921 urtean Ploiești hirian sortu zen *Clubul Sportiv Astra-Română* izenarekin. 1998 arte ez zen lehen mailara igo. Bost denboraldi egin zituen bertan eta 2003an *Petrolul Ploiești*-rekin elkartu zen. 2009 arte ez zen lehen mailara itzuli.

2012an Giurgiura joan zen eta izen berria hartu zuen, *FC Astra Giurgiu*. Urterik onena 2013-14 denboraldian izan zuen, Ligan bigarren egin eta Kopa irabazi baitzuen. 2016an azkenean bere lehenengo Liga txapelketa irabazi zuen. 2017an Kopako final berri bat jokatu zuen baina galtzaile atera zen.

## Palmaresa 
### Errumanian: 3 
* Errumaniako Liga (1): 2016.
* Errumaniako Kopa (1): 2014.
* Errumaniako Superkopa (1): 2014.

## Kanpo estekak 
*  Webgune ofiziala
Blas Lezoren jaiotetxea

**Blas Lezoren jaiotetxea** Gipuzkoako Pasaia udalerriko Pasai San Pedro barrutian dagoen eraikin bat da. Blas Lezo pasaitar itsasgizon eta militar ospetsuaren sorlekua izan zen, 1689an bertan jaioa.

Pasai San Pedroren hirigune historikoaren bihotzean kokatuta dago. Kale estu eta pintoreskoan, arrantzaleen kofradiatik eta San Pedro elizatik hurbil, Blas de Lezoren etxea silarriz egina dago eta familiaren armarri ederra du bere horman. Gainera, ezin hobeki kontserbatu da. Eraikinak oinplano angeluzuzena du eta teilatuak bi isurialde ditu.

## Ikus gainera 
* Blas Lezo

## Kanpo estekak
Karlos VII.aren etorbidea

**Karlos VII.aren etorbidea** Bizkaiko Portugalete hiribilduko etorbide edo hiribide bat da. Zabalgunean kokaturik, Castaños jeneralaren kalea eta Ballonti etorbidearen artean hedatzen da. Gerra Zibil ostean, 1938an, Udalak Karlos Maria Borboi Austria-Estekoaren omenez izendatu zuen. Trantsizioan, 1979ko irailaren 28ko udalbatzak toponimo frankista guztiak kendu zituen, etorbidearena izan ezik.

Etorbidean egun desagertutako San Rokeren baseliza zegoen.

## Erreferentziak 
## Kanpo estekak
Castaños jeneralaren kalea

**Castaños jeneralaren kalea** Bizkaiko Portugalete hiribilduko etorbide edo hiribide bat da. Zabalgunean kokaturik, Sestaoko (non Sotera de la Mier kalea izena hartzen duen) eta Santurtziko mugen artean hedatzen da, udalerria guztiz zeharkatuz. 1861ean, Udalak Francisco Javier Castañosren omenez izendatu zuen.

## Erreferentziak 
## Kanpo estekak
Orube plaza

**Orube plaza** Bizkaiko Portugalete hiribilduko plaza bat da. Udaletxe, hotela eta itsasadarraren artean dago.

Gerra Zibil ostean, 1938an, Udalak izen tradizionala aldatu eta *Generalísimo Franco* izendatu zuen. 1979ko irailaren 28ko udalbatzak toponimo frankista guztiak kendu zituen eta jatorrizko izena berreskuratu zuen.

Plazan bertan, estilo-nahasketa nabaria erakusten duen mende hasierako Musika kiosko ikusgarria ageri zaigu. Plazaren erdi-erdian, berriz, Victor Txabarriri eskainitako monumentua altxatzen da, XIX. mende amaierako euskal ekonomia eta politikagintzan eragin handia izan zuen portugaletetarraren oroimenean.

Enparantza edertzen laguntzen duten beste bi eraikinak 1884ko udaletxe barroko-neoklasikoa (arkupeduna eta tonu urdinetan margotua dagoenez oso ikusgarria geratzen dena), eta estilo kolonialean (beste batzuentzat neoklasikoan) egindako Hotela dira.

## Iruditegia 

File:Portugalete - Plaza del Solar 1.JPG|Plazaren ikuspegia
File:Portugalete - Plaza del Solar 2.JPG|Musika kioskoa
File:Portugalete 09.jpg|Plazako eraikin bat
File:Portugalete - Monumento a Víctor Chávarri 2.JPG|Udaletxea eta Victor Txabarriren omenezko monumentua

## Erreferentziak 
## Kanpo estekak
Seven Sisters (Unibertsitateak)

**Seven Sisters** edo "Zazpi Eskola Ahizpak" Ameriketako Estatu Batuetako emakumeei bakarrik zuzendutako lehenengo zazpi unibertsitateak dira. Unibertsitate hauek oso elitistak ziren, XIX. mendean sortu ziren, 1837tik 1889ra, Massachusettsen, lau, New Yorken, bi, eta Pensilvanian, bat.

Hauek ziren:
* Barnard College
* Bryn Mawr College
* Mount Holyoke College
* Radcliffe College
* Smith College
* Wellesley College
* Vassar College

Gaur egun horietako bost bakarrik dira emakumeentzat. Bat, Vassar College, mistoa bihurtu da eta beste bat, Radcliffe College, se integró en Harvard Actualmente solamente cinco de las siete existen todavía como universidades femeninas, ya que una, Radcliffe, Harvard Unibertsitatearekin lotu da.

## Galeria 

File:BarnardMilbank01.jpg|Barnard College
File:Pembroke Hall at Bryn Mawr.jpg|Bryn Mawr College'
File:Mount Holyoke in 1837.gif|Mount Holyoke College (Mount Holyoke Female Seminary) 1837. urtean
File:Radcliffe-winter.jpg|Radcliffe College
File:Smith College.jpg|Smith College
File:Vassar College ca 1862.jpg|Vassar College (1862)
File:Wellesley College Green Hall.jpg|Wellesley College Green Hall

## Erreferentziak 
## Kanpo estekak 
*  The Historic Seven Sisters —Barnard College
*  The Seven Sisters —Mount Holyoke College
Ibai González

**Ibai González Mateos** (Bergara, 1983ko maiatzaren 29a) futbolari gipuzkoar ohia da.

## Estatistikak 
*2016ko maiatzak 18an eguneratua. Datu ofizialak.*

## Kanpo estekak
Eneko Undabarrena

**Eneko Undabarrena Ubillos** (Gorliz, Bizkaia, 1993ko martxoaren 10a) Euskal Herriko futbolaria da.

## Biografia 
Erdilari lanetan aritzen da. Santutxuren harrobian bukatu zuen bere gazte ibilbidea, lehen talde bilbotarrarekin debuta eginez. 2014ko udan Amorebietak fitxatu zuen. 2017ko udan Mirandesek fitxatu zuen. Burgosekin Bigarren mailarako igoera lortu zuen 2021ean. Zilarrezko mailan jokatu ondoren Intercityk fitxatu zuen Lehen Federazioan jokatzeko. 2025eko udan Ponferradinarekin sinatu zuen kontratua.

## Kirol Ibilbidea 
*2025eko ekainaren 30ean eguneratua. Datu ofizialak.*

## Erreferentziak 
## Kanpo estekak 
* Fitxa
Oier San Miguel

**Oier San Miguel Burgoa** (Ondarroa, Bizkaia, 1985eko urtarrilaren 20a) euskal herritar futbolaria da.

## Kirol Ibilbidea 
*2022ko maiatzak 18an eguneratua. Datu ofizialak.*

## Kanpo estekak 
* Fitxa - www.athletic-club.eus
Mita

**Mita** Amerikaren aurkikuntzaren aurretik eta ondoren Andeen eskualdean agintearentzat erabilitako derrigorrezko lan sistema izan zen. Sistema horretan, herritar orok urtean egun kopuru jakin batez errepideak eta beste eraikuntza kolektiboak eraiki eta agintarientzako lanak egitera zeuden beharturik. Espainiar konkistatzaileek esklabotza sistema ezartzeko baliatu zuten mita.

## Kanpo estekak
Izaro Abella

**Izaro Abella Sánchez** (Ordizia, Gipuzkoa, 1996ko maiatzaren 16a) Euskal Herriko futbolaria da. 

## Biografia 
Aurrelari lanetan aritzen da. Amorebietan hezi zen 2008tik 2015era. Urte horretan lehen talde zornotzarrarekin jokatu eta gero Athleticek fitxatu zuen bere hirugarren taldean jokatzeko, Baskonian. 2019ko urtarrilean Islandiara joan zen jokatzera.

## Kirol ibilbidea 
*2025eko Ekainaren 30ean eguneratua. Datu ofizialak.*

## Erreferentziak 
## Kanpo estekak 
* Fitxa - www.athletic-club.eus
Inverness Caledonian Thistle FC

**Inverness Caledonian Thistle FC** Eskoziako futbol talde bat da, Inverness hirikoa. 1994an sortu zen eta Eskoziako Txapelketa jokatzen du. Eskoziako Kopa bat eskuratu du.

## Historia 
Historia laburra du taldeak, izan ere 1994an sortu baitzen *Caledonian FC* (1885) eta *Inverness Thistle FC* (1885) taldeak elkartzean. 2004an lehen mailara igo zen eta orduti bertan mantendu da, 2009-10 denboraldian ezik. Emaitzarik onenak 2015ean lortu ditu, ligan hirugarren egin baitu eta Kopa irabazi baitu. Kopako finalean Falkirk FC garaitu zuen 2-1 emaitzaz.

## Irabazitako txapelketak 
### Eskozian: 1 
* Eskoziako Liga (0): hirugarrena 2015ean.
* Eskoziako Kopa (1): 2015.
* Eskoziako Ligako Kopa (0): finalista 2014an.

## Kanpo estekak 
*  Webgune ofiziala
Almirantearen gotorlekua (Pasai San Pedro)

**Almirantearen gotorlekua** Gipuzkoako Pasaia udalerriko Pasai San Pedroko udalerrian eta Donostiarekiko mugan dagoen gotorleku baten hondakinak dira. Pasaiako badiaren bokalaren gainean dago, Ulia mendian, eta Platako lurmuturretik eta itsasargitik hurbil, Gurutzeta izeneko muino batean dago kokatuta, 206 metrora itsas mailaren gainetik. Bi udalerrien arteko mugan kokatuta izanik, Donostiako eraikintzat ere hartu izan da.
[thumb|300x300px|[1876an Donostia inguruan zeuden gotorleku liberal eta karlistak. **Almirantearena** goian eskuinaldean.]]
Antzinako kokaleku militarra da, XIX. mendean karlistaldietan Donostia inguratu eta defendatzen duten liberalen gotorlekuetako bat izan zen. 1836ko apirilean Britaniar legio batek eraiki zuen forte horren aurrekari bat, gerizpe edo parapeto-gune modukoa Pasaiako badia zaintzeko eginkizunarekin. Almirante, Ingelesena edo Morales izenekin ere ezaguna izan zen orduan; hori dela eta, kokapenaren araberako izenarekin ere ezaguna da, hots, Gurutzetako fortea. Bigarren Karlistaldian liberalek eraiki zuten fortea, eta 1874. urtean kanoiz hornitu, Pasaiako portutik. Ordurako Donostiak bere harresiak kenduta zituen, eta Donostia liberala defendatu zuten tropek behin-behineko gotorlekuak eraiki zituzten hiru lerrotan, hiriaren inguruan, presaka eraiki ere. Hauek ziren lehenengo lerroko gotorlekuak: Hernandez, Farola, Lugaritz, Puio, Ametzagaina, Altza, Miracruz eta Almirante. Halere, gero eta eginkizun xumeagoa izan zuen, Altza, Ametzagaina edo Arramendiko forteak egokiagoak baitziren eremua karlistengandik defendatzeko.

Egiturari dagokionez, oinplano karratua da itxuraz, baina neurtzean trapezio irregularra dela antzematen da. Uliako harearriz egina dago. Barrutian zenbait eraikin dokumentatu dira munizioa gordetzeko eta soldaduen aterperako..
500px|thumb|erdian|Almirantearen gotorlekua.

## Erreferentziak 
## Kanpo estekak
FC Koper

**FC Koper ** (izen osoa *Football Club Koper*) Esloveniako futbol taldea da, Koper hirikoa. Esloveniako Liga bat eta 3 Kopa irabazi ditu.

## Historia 
1920 hamarkadan hasi zen futbola Koperren baina NK taldea 1955 urtean sortu zen.

Esloveniak independentzia lortu zuenean Lehen mailan kokatua izan zen baina erdi-behe postuetan aritu zen. 2002an hirugarren egin zuen ligan. Diru arazoak azaldu ziren eta porrota izan eta desagertu ez zedin zaleek hartu zuten taldearen gidaritza. Azkenean Milan Mandarić negoziogizon serbiar-amerikarrak erosi zuen. Lehenengo tituluak 2006 eta 2007ko Esloveniako kopak izan ziren. 2008an ligan bigarren egin zuen eta 2010an Liga eta Superkopa eskuratu zituen. 2015ean Kopa berri bat lortu du.

2017an diru arazoengatik jeitsiarazia izan zen, Ligan seigarren egin zuen arren. 2020an lehen mailara itzultzea lortu zuen. 2022an bigarren postua eskuratu zuen eta Kopako txapelduna izan zen.

## Palmaresa 
### Eslovenian: 6 
* Esloveniako Liga (1): 2010.
* Esloveniako Kopa (4): 2006, 2007, 2015, 2022.
* Esloveniako Superkopa (1): 2010.

## Kanpo estekak 
*  Webgune ofiziala
NK Domžale

**NK Domžale** (izen osoa *Nogometni Klub Domžale*) Esloveniako futbol taldea da, Domžale hirikoa. Esloveniako bi Liga eta Kopa bat irabazi ditu.

## Historia 
Taldea 1921 urtean sortu zen, Esloveniako talde zaharrenetakoa da.

Taldearen aro onena 2002an hasi zen Slaviša Stojanovič entrenatzailea fitxatu zuenean. 2011 artean Esloveniako 5 titulu eskuratu zituen.

2016-17 denboraldian Kopa berri bat irabazi du.

## Palmaresa 
### Eslovenian: 6 
* Esloveniako Liga (2): 2007, 2008.
* Esloveniako Kopa (2): 2011, 2017.
* Esloveniako Superkopa (2): 2007, 2011.

## Kanpo estekak 
*  Webgune ofiziala
NK Celje

**NK Celje** (izen osoa *Nogometni Klub Celje*) Esloveniako futbol taldea da, Celje hirikoa. Esloveniako liga eta kopa bana eskuratu ditu.

## Historia 
Taldea 1919 urtean sortu zen *SK Celje* izenarekin eta 1946an * NK Kladivar* izena hartu zuen, "errementaria" eslovenieraz. 1964an Esloveniako Errepublikako liga irabazi eta Jugoslaviako bigarren mailara igo zen.

1992an Eslovenia independientea bihurtu zenean lehen mailan sartu zuten eta 1993 eta 1995ean Kopako finalera iritsi zen baina bietan galtzaile atera zen.

2003an azken unerarte liga irabaztekotan egon zen baina azkenean Maribor nagusitu eta bigarren postuarekin konformatu behar izan zuen. 2005ean Kopa irabaztea lortu zuen finalean Gorica 1-0 garaitzean. Ordutik aurrera Esloveniako puntako taldea izan da eta 2015ean ere bigarren gelditu zen Liga sailkapenean eta kopa final asko jokatu dituen arren denak galdu ditu, azkena 2016an 2-2 berdindu ondoren penalti jaurtiketetan gainditu zuen Mariborrek zazpina penalti bota eta gero.

2020an aurreneko aldiz liga irabaztea lortu zuen.

## Palmaresa 
### Eslovenian: 4 
* Esloveniako Liga:
** Txapelduna (2): 2020, 2024.
** Bigarrena (2): 2003, 2015.
* Esloveniako Kopa
** Txapelduna (2): 2005, 2025
** Bigarrena (9): 1993, 1995, 2003, 2006, 2012, 2013, 2015, 2016, 2021

## Kanpo estekak 
*  Webgune ofiziala
Ananio

**Ananio** (, *Anánios*) K.a. VI. mendean bizi izan zen greziar poeta izan zen. Bere obra kasik ez da ezagutzen, testu-azti gutxi batzuk bakarrik gordetzen baitira. Bere datazioa egiteko haren testuetan agertzen diren aipamenak erabili izan dira, esaterako Epikarmorenak.

## Bibliografia 
* Egile asko: *Líricos Griegos II. Elegíacos y Yambógrafos Arcaicos* p.&nbsp;71. Salamanca: Tirant lo Blanch, 2009, .
Toursko katedrala

**Toursko San Gatzianoren katedrala** () Frantziako Erdialdea-Loira Harana eskualdeko Indre eta Loira departamentuko Tours hiriko alde zaharrean dagoen katedral gotiko bat da. Toursko elizbarrutiaren egoitza nagusia da.

## Historia 
San Maurizioren lehenengo katedrala Lidorio gotzainak eraiki zuen IV. mendearen erdialdean. 561ean erre eta Gregorio Tourskoak 590. urtean zaharberritu zuen. 1166an, Luis VII.a Frantziakoa eta Henrike II.a Ingalaterrakoa Anjouko kondearen arteko liskarretan erre zuten.

Egungo katedrala 1170 eta 1547 artean eraiki zuten San Gatzianoren omenez.

1862an gobernuak monumentu historiko izendatu zuen..

## Iruditegia 

Fitxategi:Tours_-_cathédrale_Saint-Gatien_-_nef.jpg
Fitxategi:Tours_(29).JPG
Fitxategi:Orgue_de_la_cathédrale_St-Gatien_a_Tours_DSC_0713.jpg
Fitxategi:Tours_-_Cathédrale_Saint-Gatien_-_Tombeau_des_Enfants_de_Charles_VII_(19-2014)_2014-08-20_13.26.59.jpg
Fitxategi:Loire_Indre_Tours4_tango7174.jpg

## Erreferentziak 
## Kanpo estekak
Toursko gaztelua

**Toursko gaztelua** () Frantziako Erdialdea-Loira Harana eskualdeko Indre eta Loira departamentuko Tours hiriko alde zaharrean dagoen gaztelua da.

XI. mendean eraiki zutenean, Erdi Aroko gaztelu xumea izan zen. XIII. mendean zabaldua, XV. mendean errege-egoitza bilakatu zen. 1913an gobernuak monumentu historiko izendatu zuen. Egun arte-museoa da, Joan Miró, Daniel Buren edo Nadarren lanak dituena.

## Erreferentziak 
## Kanpo estekak
San Martin Tourskoaren basilika

**San Martin Tourskoaren basilika** () Toursko eliza katolikoa da, Martin Tourskoaren omenez eraikia.

Frantziako Iraultzan eraitsitako Erdi Aroko basilika bat ordezkatu zuen. 1886 eta 1924 artean eraiki zuten neo-bizantziar estiloan, arkitektoa Victor Laloux izanik.

1862an gobernuak antzinako basilikaren hondakinak monumentu historiko izendatu zituen..

## Erreferentziak 
## Kanpo estekak 
*  Webgune ofiziala